google/wiki40b huggingface dataset:
Τρικεράτωψ

Μορφολογία

Ο τρικεράτωψ ήταν από τους μεγαλύτερους δεινόσαυρους της οικογένειας των Κερατόψιδων. Το μήκος του εφτανε τα 7- 9 μ. (1 μέτρο είχαν μόνο τα κέρατά του), ύψος μέχρι 3 μ. και βάρος που έφτανε τους 6 - 12 τόνους. 
Είχε 2 μεγάλα μετωπιαία κέρατα κι ένα μικρότερο στο ρύγχος του. Με αυτά αμυνόταν ενάντια στους εχθρούς του και κυρίως πάλευε με τα ομοειδή του, όπως ακριβώς παλεύουν σήμερα και τα ελάφια για το δικαίωμα του ζευγαρώματος. Είχε επίσης και ένα μεγάλο λοφίο που μάλλον ήταν ζωηρά χρωματισμένο για να το επιδεικνύει στα θηλυκά την περίοδο που αναπαράγωνταν. 
Αν πλησίαζε κανένας μεγάλος σαρκοφαγος δεινόσαυρος όπως ο Τυραννόσαυρος η αγέλη πιθανώς σχημάτιζε κύκλο γύρο από τα μικρά για να τα προστατέψει. Το δέρμα του ήταν σχετικά ασυνήθιστο σε σχέση με τους άλλους δεινόσαυρους και πιθανόν να έφερε αδύναμες αραιές τρίχες σαν αυτές του γουρουνιού όπως ο Ψιττακόσαυρος. 
Το ράμφος και τα δόντια του Τρικεράτοπα ήταν εξειδικευμένα στην σύνθλιψη και κατανάλωση φυτών.

Κατανομή

Ο τρικεράτωψ έζησε αποκλειστικά στη Βόρεια Αμερική. Απολιθώματά του βρέθηκαν στον δυτικό Καναδά (Αλμπέρτα, Έντμοντον) και τις δυτικές ΗΠΑ (Μοντάνα, Νότια Ντακότα, Ουαϊόμινγκ κλπ.). Μέχρι σήμερα έχουν ανακαλυφθεί 50 κρανία και μερικοί ελειπής σκελετοί.
Ώρα στην Ελβετία

Η Ελβετία χρησιμοποιεί μια ενιαία ζώνη ώρας, η οποία συμβολίζεται ως Ώρα Κεντρικής Ευρώπης (CET, UTC+01:00). Η Ελβετία επίσης χρησιμοποιεί τη θερινή ώρα, μεταβαίνοντας στην Θερινή Ώρα Κεντρικής Ευρώπης (CET, UTC+02:00).

Θερινή ώρα

Από το 1981 οι αλλαγές στη θερινή ώρα γίνονται κατά την ημερομηνία που καθορίζεται για την Ευρωπαϊκή Θερινή Ώρα. Πριν από αυτό η θερινή ώρα χρησιμοποιήθηκε το 1941-1942.

Ηλιακή ώρα

Η διαφορά του γεωγραφικού μήκους ανάμεσα στο δυτικό και ανατολικό σημείο της Ελβετίας είναι ισοδύναμο με 4°32′09″, με αποτέλεσμα μια διαφορά περίπου 18 λεπτών από την ηλιακή ώρα.
Σουλεϊμάν Ντενέ Ντιαγιέ

Καριέρα

Γεννήθηκε στο Καολάκ της Σενεγάλης, στις 6 Αυγούστου 1958. Σύμμαχος του προέδρου Γουάντε, ανέλαβε υπουργός σε διάφορα χαρτοφυλάκια, όπως εκείνο του Περιβάλλοντος.

Πρωθυπουργός

Ο πρωθυπουργός Σεΐχ Χατζιμπού Σουμαρέ υπέβαλε την παραίτησή του στον πρόεδρο Αμπντουλάγιε Γουάντε, επικαλούμενος "προσωπικούς λόγους" στις 30 Απριλίου 2009. Η παραίτησή του αποδόθηκε στην ήττα του κυβερνώντος κόμματος στις τοπικές εκλογές του Μαρτίου του 2009. Την ίδια ημέρα ο Ντενέ Ντιαγιέ διορίστηκε νέος πρωθυπουργός από τον Γουάντε.
Κακόβουλο λογισμικό

Το κακόβουλο λογισμικό ή επιβλαβές λογισμικό (malicious software / malware ή badware) αποτελεί μείζον πρόβλημα για την ασφάλεια των Πληροφοριακών Συστημάτων. Το λογισμικό χαρακτηρίζεται ως κακόβουλο όταν βάσει των προθέσεων του προγραμματιστή το λογισμικό που προκύπτει διαθέτει τις απαιτούμενες εντολές προκειμένου να βλάψει ένα υπολογιστικό σύστημα.
Το κακόβουλο λογισμικό μπορεί να χωριστεί σε δύο κατηγορίες. Σε αυτό που χρειάζεται ένα πρόγραμμα «ξενιστή» και σε αυτό που δεν χρειάζεται «ξενιστή» και μπορεί να εκτελεστεί από μόνο του όπως κάθε άλλο πρόγραμμα.
Επιπλέον το κακόβουλο λογισμικό μπορεί να διαχωριστεί και με διαφορετικό τρόπο σε δύο άλλες κατηγορίες. Το ιομορφικό λογισμικό και το μη ιομορφικό λογισμικό. Στο ιομορφικό λογισμικό ανήκουν τα προγράμματα που μπορούν και αναπαράγονται από μόνα τους και στο μη ιομορφικό λογισμικό τα προγράμματα που δεν αναπαράγονται χωρίς την ανάμειξη του ανθρώπινου παράγοντα.
Παναγιώτης Κοσματόπουλος

Καριέρα

Ο Κοσματόπουλος αγωνιζόταν στην άμυνα και το κέντρο και εντάχθηκε στο δυναμικό του Άρη το 1925. Οι πρώτες του συμμετοχές με την πρώτη ομάδα των "κίτρινων" πραγματοποιήθηκαν για το πρωτάθλημα Θεσσαλονίκης του 1927, όπου ο Άρης κατατάχθηκε τρίτος.
Την επόμενη σεζόν, ο Κοσματόπουλος συμμετείχε στην ομάδα που κατέκτησε το πρωτάθλημα Θεσσαλονίκης και προκρίθηκε στην τελική φάση του πρώτου πρωταθλήματος Ελλάδος. Εκεί, έπαιξε στην εκτός έδρας νίκη του Άρη επί του Ατρόμητου με 1-3 στις 24 Μαΐου 1928, στην ήττα με 3-2 από τον Εθνικό τρεις ημέρες αργότερα και στην εντός έδρας νίκη κατά του Ατρόμητου με 3-1.
Το 1928-29, κατέκτησε και πάλι το πρωτάθλημα Θεσσαλονίκης, έχοντας όμως μόλις μία συμμετοχή στους αγώνες της ομάδας του Άρη.
Τον Αύγουστο του 1929, μεταγράφηκε στον Απόλλωνα Αθηνών.
Γιούτο Ναγκατόμο

Κεσένα

Τον Ιούλιο του 2010, ο Ναγκατόμο πήγε στην Ιταλία για λογαριασμό της ΑΣ Κεσένα στην Σέριε Α ως δανεικός από την Τόκιο ΦΚ.

Ίντερ

Τον Ιανουάριο του 2011, ο Γιούτο Ναγκατόμο πήγε στην Ίντερ. Στις 6 Φεβρουαρίου 2011 πήρε το νούμερο "55" στην μπλέ φανέλα. Έπαιξε στην νίκη της ομάδας του με 5-3 επί της Ρόμα .Το πρώτο του γκολ με την Ίντερ το πέτυχε στις 6 Μαρτίου 2011 στο 5-2 εναντίον της Τζένοα. Στις 27 Σεπτεμβρίου 2011  έδωσε ασίστ στον Πιατσίνι στην νίκη της ομάδας του με 3-2 εναντίον της ΤΣΣΚΑ Μόσχας για το τσάμπιονς λιγκ.

Γαλατασεράι

Στις 31 Ιανουαρίου ο Γιούτο Ναγκατόμο πήγε ως δανεικός στην Τουρκία για την Γαλατασεράι. Στις 30 Ιουνίου η Τούρκικη ομάδα τον έκανε δικό της.
Καρδιτσομαγούλα

Γέφυρα

Το γεφύρι Καρδιτσομαγούλας χρονολογείται στα τέλη του 19ου με αρχές του 20ου αιώνα. Βρίσκεται στη θέση "Προκοβάς". Γεφυρώνει την κοίτη του Πάμισου ποταμού και παλαιότερα επικοινωνούσαν μέσω αυτού όλα τα χωριά του τέως Δήμου Σελλάνων  με τη γειτονική Καρδίτσα. Είναι δίτοξο, με κάθε τόξο να έχει άνοιγμα 12 μέτρα και ύψος 2,1 μ. Το 1993 χαρακτηρίστηκε ως ιστορικό διατηρητέο μνημείο.
Ιωάννης Κομνηνός (λόγιος)

Βιογραφία

Γεννήθηκε στην Κωνσταντινούπολη. Εκεί διδάχτηκε τα ελληνικά γράμματα και την φιλοσοφία του Αριστοτέλη. Δάσκαλός του ήταν ο Αλέξανδρος Μαυροκορδάτος. Σε κάποια στιγμή της ζωης του, έμεινε στην Ιταλία και σπούδασε ιατρική και φιλοσοφία. Αφού επέστρεψε στην Ελλάδα, πήγε στο Βουκουρέστι και δίδαξε. Περιόδευσε τους αγίους τόπους στην Παλαιστίνη και το Άγιο Όρος το 1700 περίπου. Μετά έγινε μοναχός και ονομάστηκε Ιερόθεος. Χειροτονήθηκε μητροπολίτης Δρύστας μετά το 1720. Απεβίωσε στο Βουκουρέστι το φθινόπωρο του 1719.
Η παρθένα σύζυγος

Υπόθεση

Λίγο πριν τον θάνατό του, ο Φρανσίσκο Ορτίζ παντρεύεται την Βιρχίνια και την ορίζει μοναδική κληρονόμο της περιουσίας του. Η Βρχίνια και ο μικρότερός της αδερφός Ντιέγο Σαν Φρανσίσκο ντε λος Αρενάλες για την κηδεία του συζύγου της, συνοδευόμενη από τον ανιψιό του συζύγου της, καπιτάν Φερνάντο Ορτίζ, ο οποίος περιφρονεί την Βιρχίνια πιστεύοντας πως δεν είναι τίποτα άλλο από μία προικοθήρας. 
Ο μοναδικός άνθρωπος στην πόλη που την καλωσορίζει είναι ο δήμαρχος και γιατρός, Χοσέ Γουαδαλούπε Κρους, ένας τίμιος άντρας του οποίου η γυναίκα του Μπλάνκα, υποφέρει από μία ανίατη ασθένεια. Η Βιρχίνια μένει έκπληκτη όταν βρίσκει το ράντσο του συζύγου της σε άθλια κατάσταση αλλά δεν φαντάζεται ότι είναι απλά ένα σχέδιο που κατέστρωσε η μητέρα του Φερνάντο, Αουρέλια και ο επιστάτης του ράντσου Κριστόμπαλ για να της κλέψουν την κληρονομιά. 
Η Αουρέλια περιφρονεί τη Βιρχίνια και θα προσπαθήσει να της κάνει τη ζωή της κόλαση, με απώτερο σκοπό να φύγει από το ράντσο και να χάσει τα δικαιώματά της σε αυτό. Σε περίπτωση που η Βιρχίνια αρνηθεί να φύγει, η Αουρέλια είναι έτοιμη να χρησιμοποιήσει ακόμα και βία. Το μίσος της φτάνει στο αποκορύφωμα όταν ανακαλύπτει ότι ο Φερνάντο έχει ερωτευτεί τρελά τη Βιρχίνια, αν και αυτή τον θεωρεί μονάχα φίλο. 
Όταν η Βιρχίνια συναντάει τη Μπλάνκα, και μια μεγάλη φιλία ξεκινάει ανάμεσά τους. Ο Χοσέ Γουαδαλούπε από την άλλη θεωρεί ότι η γυναίκα του δεν γνωρίζει τη σχέση του με την Όλγα. Αλλά εκείνη το ξέρει. Ξέρει επίσης πόσο εγωίστρια γυναίκα είναι η ερωμένη του άντρα της. Και για αυτό φοβάται ότι ο άντρας της και η κόρη τους Μαρισόλ θα είναι πολύ δυστυχισμένοι αν εκείνος μετά το θάνατό της παντρευτεί την Όλγα. 
Η μοίρα όμως θα τα φέρει αλλιώς. Η Βιρχίνια και ο Χοσέ Γουαδαλούπε ερωτεύονται τρελά, αλλά θα κάνουν τα πάντα για να αποφύγουν αυτά τα συναισθήματα, μιας και κάτι τέτοιο θα σήμαινε προδοσία κατά της εμπιστοσύνης της Μπλάνκα. Μετά από ένα γάμο που σχεδόν δεν υπήρξε, η Βιρχίνια θα πρέπει να αντιμετωπίσει το μίσος και τη φιλοδοξία της Αουρέλια και του  Κριστόμπαλ, ενώ ταυτόχρονα θα προσπαθήσει να ξεριζώσει απ' τη καρδιά της την μεγάλη αγάπη που την κατατρώει... την απαγορευμένη αγάπη της για τον Χοσέ Γουαδαλούπε.
Ελληνικές βουλευτικές εκλογές 1906

Τις εκλογές στις 26 Μαρτίου 1906 διεξήγαγε η κυβέρνηση Γεωργίου Θεοτόκη η οποία και αναδείχθηκε νικήτρια.
735 Μαργάννα

Φυσικά χαρακτηριστικά

Η μέση διάμετρος της Μαργάννας εκτιμάται σε 74,32 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0484. Η Μαργάννα περιστρέφεται γύρω από τον εαυτό της μία φορά κάθε 15 ώρες και 57 λεπτά.
Γραφείο Εύρεσης Ναυτικής Εργασίας

Το Γραφείο Εύρεσης Ναυτικής Εργασίας (ΓΕΝΕ) (Labour Exchange Office) είναι Δημόσια Υπηρεσία που εποπτεύεται από το Υπουργείο Εμπορικής Ναυτιλίας.
Κατά τον Κ.Δ.Ν.Δ. (άρθρα 93 - 95) η εύρεση εργασίας στους Έλληνες ναυτικούς ενεργείται υποχρεωτικά μέσω των Γραφείων Εύρεσης Ναυτικής Εργασίας (ΓΕΝΕ) και όπου δεν υπάρχουν τέτοια από τις κατά τόπους Λιμενικές Αρχές. Κάθε ναυτικός που απολύεται σε ελληνικό λιμένα ή σε ξένο λιμένα και επαναπατρίζεται, υποχρεούται να εγγραφεί στους τηρούμενους, από τις Υπηρεσίες αυτές, καταλόγους των μη εργαζομένων ναυτικών.
Για την εύρεση εργασίας σε πλοία, μετά από παλαιότερες παράνομες δοσοληψίες, απαγορεύεται σήμερα η καταβολή αμέσως ή εμμέσως οποιασδήποτε αμοιβής σε οποιοδήποτε πρόσωπο και που, ανεξάρτητα των ποινικών κυρώσεων, ακόμα και οι όποιες συμφωνίες θεωρούνται απόλυτα άκυρες. Οι δε τυχόν γενόμενες καταβολές αποτελούν αντικείμενο αναζήτησης και επιστροφής.
Σήμερα υφίσταται μόνο ένα τέτοιο Γραφείο που εδρεύει στον Πειραιά.
3%

Κριτική υποδοχή

Σχετικά με το Rotten Tomatoes, η σειρά έχει θετικές κριτικές πλειοψηφίας με βαθμολογία έγκρισης 80%, με βάση 5 κριτικές, με μέσο σκορ 4/5.
Under the Blade

Λίστα Τραγουδιών

1. What You Don't Know (Sure Can Hurt You) (Dee Snider) - 4:45

2. Bad Boys (Of Rock 'n' Roll) (Dee Snider) - 3:20

3. Run for Your Life (Dee Snider) - 3:28

4. Sin After Sin (Dee Snider) - 3:23

5. Shoot 'Em Down (Dee Snider) - 3:53

6. Destroyer (Dee Snider) - 4:16

7. Under the Blade (Dee Snider) - 4:40

8. Tear It Loose (Dee Snider) - 3:08

9. I'll Never Grow Up, Now (Dee Snider) - 4:27

10. Day of the Rocker (Dee Snider) - 5:03
Ευάγγελος Μαγκλιβέρας

Βιογραφία

Ο Ε. Μαγκλιβέρας γεννήθηκε στην Αθήνα το 1909 όπου συμπληρώνοντας τις γυμνασιακές του σπουδές το 1926 μετέβη στο Παρίσι. Εκεί γράφτηκε στη "Σκόλα Κοντόρουμ" όπου και έλαβε ιδιαίτερα μαθήματα από τον Μιγκουέλ Φοντέσσα και για λίγο διάστημα από τον Τίτο Ρούφο. Την πρώτη του εμφάνιση σε όπερα έκανε στη Νίκαια της Γαλλίας το 1931 με την "Τόσκα" στη συνέχεια εμφανίσθηκε και σε άλλες πόλεις και στο Παρίσι μέχρι το 1935 υποδυόμενος τον πρώτο βαρύτονο σε έργα "Ριγολέτο", "Ηρωδιάς", "Τόσκα", "Κουρέα της Σεβίλλης", "Τραβιάτα", "Φάουστ", κ.λπ. Το 1934 εμφανισθηκε σε παράσταση Ριγολέτου μαζί με τον Ζαν Κιεπούρα και την Λιλή Πανς.
Από το 1935 περιόδευσε στο Βέλγιο και Ελβετία και το 1936 επέστρεψε στην Ελλάδα όπου και έλαβε μέρος σε σειρά παραστάσεων του ελληνικού μελοδράματος στο "Παλλάς" και τα "Ολύμπια". Το 1938 κλήθηκε στην Ιταλία και τραγούδησε "Αΐντα", "Παλιάτσους" και "Ανδρέα Σενιέ", ενώ το 1939 συμμετείχε στο Φεστιβάλ Φλωρεντίας και έπαιξε τον πρωταγωνιστικό ρόλο για πρώτη φορά (παγκόσμια πρεμιέρα) στο μελόδραμα του Βίτο Φράτσι "Βασιλεύς Ληρ".

Με τη κήρυξη του Ελληνοϊταλικού πολέμου επέστρεψε αμέσως στην Ελλάδα οπότε και παρέμεινε μετέχοντας σε όλες τις παραστάσεις της Εθνικής Λυρικής Σκηνής. Το 1943 τραγούδησε με την Μαρία Κάλλας στη παράσταση "Φιντέλιο". Το 1952 εμφανίσθηκε στο Βελιγράδι με το γιουγκοσλαβικό μελοδραματικό θίασο σε παραστάσεις του Ριγολέτου. Τον ίδιο χρόνο εκλέχθηκε και Πρόεδρος του Σωματείου Ελλήνων Ηθοποιών, σε αναγνώριση των αγώνων του υπέρ του καλλιτεχνικού κλάδου.

Ο Ευάγγελος Μαγκλιβέρας πέθανε στην Αθήνα το 1952 από ρήξη χολής και κηδεύτηκε από το ναό του Αγίου Κωνσταντίνου Ομονοίας. Την προτομή του φιλοτέχνησε ο γλύπτης Λάζαρος Λαμέρας.
Συμβάν πρόσκρουσης 3123 π.Χ.

Το συμβάν πρόσκρουσης που έγινε το 3123 π.Χ. πιθανόν να ήταν η αιτία της ξαφνικής αλλά και ολοκληρωτικής καταστροφής που αφάνισε τα βιβλικά Σόδομα και Γόμορα στο νότιο άκρο της Νεκράς θάλασσας.

Ιστορία της ανακάλυψης

Στο Βρετανικό Μουσείο φυλάσσεται ένας «πήλινος δίσκος» με σφηνοειδή γραφή, ο οποίος 150 χρόνια μετά την ανακάλυψή του αποκρυπτογραφήθηκε το 2008. Ο πήλινος δίσκος χρονολογείται το 700 π.Χ. και είναι αντίγραφο ενός αρχαιότερου κειμένου. Το κείμενο του δίσκου περιέχει εκτός των άλλων μια αστρονομική παρατήρηση του συγγραφέα του, ο οποίος περιγράφει ότι ένα φωτεινό αντικείμενο διάνυσε τον ουρανό με μεγάλη ταχύτητα. Ο αρχαίος αστρονόμος κατέγραψε με απόλυτη ακρίβεια την τροχιά του αγνώστου αντικειμένου. Οι αρχαιολόγοι που αποκρυπτογράφησαν το κείμενο συνεργάστηκαν με σύγχρονους αστρονόμους, οι οποίοι σύγκριναν τις λεπτομέρειες του κειμένου με αστρονομικούς υπολογισμούς και κατέληξαν στο συμπέρασμα, ότι ο αυτόπτης μάρτυρας του κειμένου παρατήρησε το γεγονός στις 29 Ιουνίου του 3123 π.Χ. Από τις λεπτομέρειες του κειμένου εξόρυξαν επίσης την ακριβή τροχιά του αντικειμένου.

Το συμβάν πρόσκρουσης

Τη νύχτα της 29ης Ιουνίου του 3123 π.Χ. ένας αστεροειδής κατηγορίας Aten και διαμέτρου μέχρι πέντε χιλιομέτρων μπήκε στην ατμόσφαιρα της γης με γωνία περίπου έξι μοιρών και διένυσε τροχιά επάνω από την μεσόγειο προς την κεντρική Ευρώπη. Στην πορεία του ο αστεροειδής έξυσε τις Άλπεις, και συγκεκριμένα την κορυφή του βουνού Γκάσκόγκελ στην σημερινή Αυστρία και εξαιτίας της τριβής διαλύθηκε στον αέρα με αποτέλεσμα να εκραγεί χωρίς να δημιουργήσει κρατήρα. Η έκρηξη ισχύος πολλαπλάσιας μιας ατομικής βόμβας δημιούργησε στήλη καπνού και εκσφενδόνισε πυρακτωμένη μάζα πολλών εκατομμυρίων τόνων προς τον ουρανό, η οποία κατέπεσε στην ευρύτερη περιοχή της Μεσογείου, βορείου Αφρικής και της εγγύς Ανατολής.
Αλέξανδρος Νερούλης

Βιογραφικά στοιχεία

Γεννήθηκε στη Ζάκυνθο περί τα 1520. Σπούδασε στην Πάδουα, και εγκαταστάθηκε στη Ρώμη όπου αναγορεύτηκε διδάκτωρ της φιλοσοφίας και των ελληνικών και λατινικών γραμμάτων.
Επέστρεψε στην πατρίδα του και χειροτονήθηκε ιερέας και εκπαίδευσε πολλούς νέους.
Ξανααποδήμησε στην Πάδουα ακολουθώντας πρόσκληση και έγινε καθηγητής ελληνικών.
237 Κελεστίνη

Φυσικά χαρακτηριστικά

Η μέση διάμετρος της Κελεστίνης εκτιμάται σε 41 χλμ. Ο φασματικός της τύπος είναι άγνωστος, όπως και το άλβεδό της. Είναι άγνωστο επίσης αν και με ποια περίοδο περιστρέφεται η Κελεστίνη γύρω από τον εαυτό της.
Χρήστος Καλαντζής

ΠΣ Καλαμάτα

Ξεκίνησε το επαγγελματικό ποδόσφαιρο το 1999 από την Καλαμάτα. Στη Μαύρη Θύελλα έμεινε μέχρι το 2005 αγωνιζόμενος 2 σεζόν στην Α' Εθνική και 4 στην Β' Εθνική και πετυχαίνοντας συνολικά 26 γκολ (2 από αυτά σε επίπεδο Α' Εθνικής) σε 127 συμμετοχές (23 συμμετοχές στην Α' Εθνική).

ΑΕ Λάρισας

Το καλοκαίρι του 2005 μεταγράφηκε στην νεοφώτιστη τότε στην Α' Εθνική, Λάρισα στην οποία έμεινε τρεις σεζόν. Τις δυο πρώτες ήταν βασικό στέλεχος της επίθετικής γραμμής της ομάδας ενώ την τελευταία χρονιά αγωνιζόταν συνήθως ως αλλαγή. Κορυφαία στιγμή της καριέρας του είναι η κατάκτηση του Κυπέλλου Ελλάδος το 2007 με τη φανέλα της ομάδας και η συμμετοχή την επόμενη αγωνιστική περίοδο στο Κύπελλο ΟΥΕΦΑ.

Ατρόμητος

Tο καλοκαίρι του 2008 μεταπήδησε στον Ατρόμητο Αθηνών στον οποίο έμεινε δύο σεζόν πετυχαίνοντας 9 γκολ (το ένα στο πλαίσιο της Α' Εθνικής, απέναντι μάλιστα στην πρώην ομάδα του Λάρισα) σε 50 αγώνες πρωταθλήματος (οι 17 στην Α' Εθνική).

ΑΟ Κέρκυρα

Από τον Ιούλιο του 2010 μέχρι τη λήξη της περιόδου 2011/12 αγωνίστηκε στην Κέρκυρα πετυχαίνοντας 7 γκολ σε 55 αναμετρήσεις.

Αστέρας Τρίπολης

Για την σεζόν 2012/13 ανήκε στον Αστέρα Τρίπολης. Στο τέλος της χρονιάς, ανακοίνωσε την απόφασή του να αποχωρήσει από την ενεργό δράση. Με τον Αστέρα το 2013, κατόρθωσε να φτάσει έως τον τελικό του Κυπέλλου Ελλάδος, όπου ηττήθηκε από τον Ολυμπιακό, ενώ τερμάτισε με τον σύλλογο στην τρίτη θέση του Πρωταθλήματος, την καλύτερη της έως τότε ιστορίας του συλλόγου.

Επιστροφή στην Καλαμάτα και αποχώρηση μετά από 4 χρόνια

Τελικά αποφάσισε να συνεχίσει να αγωνίζεται στην Καλαμάτα και 4 χρόνια αργότερα το 2017, αποφάσισε να αποχωρήσει από την ενεργό δράση, κλείνοντας την ποδοσφαιρική του καριέρα με τη φανέλα της ομάδας που ξεκίνησε.
Ντόναλντ Πάιπερ

Ο Ντόναλντ Άρθουρ Πάιπερ (5 Μαρτίου 1911 – 25 Μαρτίου 1963) ήταν ένας Αμερικανός παίκτης μπάσκετ που αγωνίστηκε στους Θερινούς Ολυμπιακούς Αγώνες του 1936 . 
Ήταν μέλος της εθνικής ομάδας μπάσκετ των Ηνωμένων Πολιτειών, η οποία κέρδισε το χρυσό μετάλλιο. Έπαιξε σε δύο αγώνες. 
Έπαιξε και στο κολλεγιακό μπάσκετ με το Πανεπιστήμιο της Καλιφόρνιας, στο Λος Άντζελες (UCLA).
Δημήτριος Αρλιώτης

Βιογραφικά στοιχεία

Γεννήθηκε το 1777 στην Κέρκυρα. Πατέρας του ήταν ο νομικός Νικόλαος Αρλιώτης. Σπούδασε νομική σε Βενετία και Παρίσι, προτού επιστρέψει στην Κέρκυρα για να ασκήσει την δικηγορία, ενώ κατά τα πρώτα χρόνια της Ιονίου Πολιτείας, ορίστηκε δικαστής και μέλος της Ιονίου Ακαδημίας. Μετά από προτροπή του αρμοστή των Ιονίων Νήσων, εξελέγη επαρχιακός σύμβουλος για να υπερασπίσει τα συμφέροντα της Κέρκυρας, αλλά μετά από λίγο αναγκάστηκε να αποχωρήσει από τη θέση αυτή. Στη συνέχεια εμφάνισε προβλήματα υγείας, όπως ουρική αρθρίτιδα, νόσος της κύστης και λιθίαση, παρ' όλα αυτά κατάφερε να φτάσει σε ηλικία 83 ετών προτού αποβιώσει λόγω ασιτίας, το 1860 στην Κέρκυρα. Υπήρξε μέλος επαναστατικών πατριωτικών λεσχών στην Κέρκυρα.

Έργα

Μεταξύ των έργων του περιλαμβάνονται η ιταλική μετάφραση των Επιγραμμάτων της Ανθολογίας και του Δ΄ βιβλίου του Βιργιλίου. Έγραψε ακόμη για την ζωή του Ιωάννη Καποδίστρια.
Ιουλιανή Ανικία

Καλλιτεχνική επίδραση

Το όνομά της Ιουλιανής είναι συνδεδεμένο στη Vienna Dioscurides, επίσης γνωστό ως Juliana Anicia Codex και είναι ένα από τα αρχαιότερα και πιο πλούσια εικονογραφημένα χειρόγραφα που εξακολουθεί να υπάρχει. Η πρόσοψή του χειρογράφου διαθέτει το πορτραίτο της, το πρώτο πορτραίτο χορηγών στην ιστορία των χειρογράφων και πλαισιώνεται από την προσωποποίηση της μεγαλοψυχίας και της σύνεσης, με μια αλληγορία την "Ευγνωμοσύνη των Τεχνών". Η επιγραφή διακηρύσσει την Ιουλιανή ως μια μεγάλη προστάτιδα της τέχνης.
Προπυλοδισιλάνιο

Με οργανομαγνησιακή ένωση

1. Με επίδραση 1-αλοροπροπάνιου (CH₃CH₂CH₂MgX) σε αλοδισιλάνιο (SiH₃SiH₂X) παράγεται προπυλοδισιλάνιο:
2. Με επίδραση προπυλολιθίου (CH₃CH₂CH₂Li) σε αλοδισιλάνιο (SiH₃SiH₂X) παράγεται προπυλοδισιλάνιο:

Με καταλυτική υδρογόνωση ακόρεστων ενώσεων

Παραδείγματα:
1. Με καταλυτική υδρογόνωση προπυλοδισιλένιου (CH₃CH₂CH₂SiH=SiH₂) παράγεται προπυλοδισιλάνιο:
2. Με καταλυτική υδρογόνωση προπυλιδενοδισιλάνιου (CH₃CH₂CH=SiHSiH₃) παράγεται προπυλοδισιλάνιο:
3. Με καταλυτική υδρογόνωση προπυλενοδισιλάνιου (CH₃CH=CHSiH₂2SiH₃) παράγεται προπυλοδισιλάνιο:
4. Με καταλυτική υδρογόνωση αλλυλοδισιλάνιου (CH₂=CHCH₂SiH₂2SiH₃) παράγεται προπυλοδισιλάνιο:

Χημική συμπεριφορά και παράγωγα

Το προπυλοδισιλάνιο έχει ισχυρές αναγωγικές ιδιότητες, καθώς συνδυάζει τη συμπεριφορά καρβιδίου με εκείνη υδριδίου.
Σόντα Ράιμς

Πρώιμη ζωή

Η Ράιμς γεννήθηκε στο Σικάγο, Ιλλινόις, ως η κόρη της P. Vera (Κάιν), μιας διευθύντριας πανεπιστημίου, και του Ilee Rhimes, Jr., ενός καθηγητή πανεπιστημίου. η μητέρα της παρακολουθούσε το κολέγιο, ενώ μεγάλωνε τα έξι παιδιά της και κέρδισε ένα Διδακτορικό στην εκπαιδευτική διοίκηση, το 1991, ο πατέρας της, ο οποίος είναι κάτοχος MBA, ήταν ο διευθυντής πληροφορικής στο Πανεπιστήμιο της Νότιας Καλιφόρνια μέχρι το 2013.
Η Ράιμς ζούσε στο Πάρκο Νότιου Δάσους (τώρα University Park, Illinois), με τους δύο μεγαλύτερους αδερφούς και τρεις αδερφές. Έχει πει ότι της άρεσε από μικρή ηλικία να αφηγείται ιστορίες  και ότι ο χρόνος που δαπάνησε ως εθελόντρια σε νοσοκομείο , ενώ βρισκόταν ακόμη στο λύκειο της προκάλεσε το ενδιαφέρον περί ιατρικής.

Βραβεία και υποψηφιότητες

Η Σόντα Ράιμς έχει κερδίσει μια Χρυσή Σφαίρα και ήταν υποψήφια για τρία Βραβεία Emmy. Έχει επίσης κερδίσει βραβεία από το writer's Guild of America, Παραγωγών Guild of America, και του Σκηνοθέτη Συντεχνία της Αμερικής. Παρακάτω είναι μια πλήρης λίστα.
Κάρολος της Έσσης-Φίλιππσταλ-Μπάρχφελτ

Βιογραφία

Γεννήθηκε στο Μπάρχφελτ και ήταν ο πρωτότοκος γος του Αδόλφου λαντγκράβου της Έσσης-Φίλιππσταλ-Μπάρχφλετ και της Λουίζας, κόρης του Άντον-Ούλριχ δούκα της Σαξονίας-Μάινινγκεν.
Το 1803 διαδέχθηκε τον πατέρα του, που απεβίωσε. Το 1806 το Μπάρχφελτ προσαρτήθηκε στο βασίλειο της Βεστφαλίας. Όταν ο Ναπολέων Α΄ της Γαλλίας ηττήθηκε στη μάχη της Λειψίας (Λάιπτσιχ), ο Κάρολος επανήλθε στο Μπάρχφελτ, υπό την κηδεμονία του εκλεκτοράτου της Έσσης.
Υπηρέτησε στον Πρωσικό στρατό και αργότερα στον Ρωσικό στρατό. Πολέμησε μαζί με τους Ρώσους κατά τους Ναπολεοντίους Πολέμους (1803-15), ιδιαίτερα στη μάχη του Μποροντίνο. Αφού αποσύρθηκε από το Ρωσικό στρατό, εισήλθε στον στρατό της Έσσης, όπου προήχθη σε αντιστράτηγο το 1836.
Αργότερα έζησε στο κάστρο Αουγκούστεναου στο Χέρλεσχαουζεν και απεβίωσε το 1854 σε ηλικία 70 ετών. Τον διαδέχθηκε ο πρωτότοκος γιος του Αλέξιος.
Ιβάν Πετρόβιτς Βιτάλι

Βιογραφία

Ο Τζοβάνι Βιτάλι γεννήθηκε το έτος  1794 στην  Αγία Πετρούπολη, στην οικογένεια του ιταλού γλύπτη και κατασκευαστή καλουπιών Πιέτρο Βιτάλι. Σπούδασε καλές τέχνες κοντά στον πατέρα του. Κατόπιν αυτού από  το  1806 έως το  1818 σπούδασε με καθεστώς ελεύθερης παρακολούθησης στο Ακαδημία τεχνών της Πετρούπολης. Ιταλός στην καταγωγή, αν και η μόρφωσή του, η γλώσσα του, και η θεματολογία των έργων του ανήκαν στην Ρωσία. Μην έχοντας ακολουθήσει  συστηματική εκπαίδευση, αυτός σπούδασε κοντά στους ζωγράφους Τρισκόνι  και  Ι.Τιμοφέεβ, μαθητή του  Μάρτος.
Από το  1818 έζησε στην Μόσχα, εργαζόμενος στο δικό του εργαστήριο. Σε πλήρη ωριμότητα του ταλέντου του ο Βιτάλι έφτασε το έτος 1830, όταν για την προτομή του  Καρλ Μπριουλλώβ έλαβε τον τίτλο του ελεύθερου καλλιτέχνη, και το έτος  1840 — του ακαδημαϊκού.
Στα τέλη του έτους  1830 ο Βιτάλι, κατά την διάρκεια του ταξιδιού του στην Ιταλία, γνωρίστηκε με μια νεαρή κοπέλλα, η οποία έγινε σύζυγός του.

Το  1841 επέστρεψε στην Αγία Πετρούπολη, και από  το  1842 — έγινε καθηγητής στην Αυτοκρατορική Ακαδημία Τεχνών.
Ο Βιτάλι απεβίωσε στην Αγία Πετρούπολη  στις 5(17) Ιουλίου έτους 1855.
Eat the Heat

Τραγούδια του δίσκου

1. X-T-C (Reece, Hoffmann, Baltes, Kaufmann, Deaffy) - 4:26
2. Generation Clash (Reece, Hoffmann, Baltes, Kaufmann, Deaffy) - 6:26
3. Chain Reaction (Reece, Hoffmann, Baltes, Kaufmann, Deaffy) - 4:42
4. Love Sensation (Reece, Hoffmann, Baltes, Kaufmann, Deaffy) - 4:43
5. Turn the Wheel (Reece, Hoffmann, Baltes, Kaufmann, Deaffy) - 5:24
6. Prisoner (Reece, Hoffmann, Baltes, Kaufmann, Deaffy) - 4:50
7. Mistreated (Reece, Hoffmann, Baltes, Kaufmann, Deaffy) - 8:51
8. Stand 4 What U R (Reece, Hoffmann, Baltes, Kaufmann, Deaffy) - 4:05
9. Hellhammer (Reece, Hoffmann, Baltes, Kaufmann, Deaffy) - 5:30
10. D-Train (Reece, Hoffmann, Baltes, Kaufmann, Deaffy) - 4:27
Αββαείο του Σαιν-Ζερμάν-ντε-Πρε

Ιστορική αναδρομή

Το αββαείο ανεγέρθηκε το 557 από τον βασιλέα Χιλδεβέρτο έξω από τα σύνορα της πόλης, και ήταν τόπος εναπόθεσης ιερών κειμηλίων. Το αβαείο τότε ονομαζόταν Saint-Vincent-Sainte-Croix. Όταν ο βασιλιάς απεβίωσε, ενταφιάστηκε σε αυτή την εκκλησία, η οποία από τότε μετατράπηκε σε βασιλική νεκρόπολη. Στις αρχές του 11ου αιώνα ο Γουλιέλμος της Ντιζόν το ανακατασκεύασε δίνοντάς του σχεδόν τη μορφή που έχει και σήμερα.
Έξοδος (Παλαιά Διαθήκη)

Ονομασία

Οι Εβραίοι ονόμαζαν το βιβλίο αυτό "Βεέλ σιμόθ", από τις δύο αρχικές λέξεις του κειμένου που σημαίνουν "αυτά τα ονόματα". Οι δε λεγόμενοι Εβδομήκοντα που προέβησαν στη μετάφρασή του, το ονόμασαν Έξοδος από το κύριο γεγονός της εξιστόρησής του, δηλαδή της φυγής των Ισραηλιτών από την Αίγυπτο στην οποία οι ίδιοι προηγουμένως αυτοβούλως είχαν επιλέξει να μετοικήσουν.

Κεφάλαια

Γενικά στην Έξοδο αναφέρονται αφενός η πραγματοποίηση μερικών των επαγγελιών του Γιαχβέ, όπως η αύξηση των απογόνων του Ιακώβ σε λαό περίπου 2 εκατομμυρίων, όπως και η καθοδήγησή του στη Γη της επαγγελίας. Το βιβλίο αυτό χωρίζεται σε 40 κεφάλαια που φέρουν αρχαία ελληνική αρίθμηση από το Κεφ. Α΄ μέχρι και το Κεφ. Μ΄.
Από την εξιστόρηση των γεγονότων πολλοί θεολόγοι το διακρίνουν σε τρία μέρη, στα προηγηθέντα της αναχώρησης των Ισραηλιτών, σ΄ αυτή καθαυτή την αναχώρηση, ή τη φυγή, ή "έξοδο" κατά τους Εβδομήκοντα, και στη περιπλάνησή τους στη χερσόνησο - έρημο του Σινά όπου και έλαβαν παρά το ομώνυμο όρος τις Δέκα εντολές.
1127 Μιμή

Φυσικά χαρακτηριστικά

Η μέση διάμετρος της Μιμής εκτιμάται σε 46,84 χιλιόμετρα. O φασματικός τύπος της είναι CX (κατηγορία ανθρακούχου), ενώ το γεωμετρικό άλβεδό της είναι 0,0336. Η Μιμή περιστρέφεται γύρω από τον εαυτό της μία φορά κάθε 12 ώρες και 45 λεπτά.